钦定古今图书集成/明伦汇编/氏族典/第177卷 > 田钦祚
## 钦定古今图书集成/明伦汇编/氏族典/第177卷 > 田钦祚

按《宋史田钦祚传》，“钦祚，颍州汝阴人。父令方，汉虢州
团练使。钦祚为殿直，改供奉官。周世宗征淮南，为前
军都监，会塞澶渊决河，命钦祚领禁兵护役。宋初，迁
阁门通事舍人。乾德二年讨蜀，为北路先锋都监。四
年，以功迁西上阁门使。开宝二年，又与何继筠破贼
兵于石岭关，领贺州刺史，判四方馆使。三年，契丹寇”
中山，以钦祚为定州路兵马都部署。朝廷讨江表，命
为昇州西南路行营马军兼左厢战，擢都监，进围金
陵，为南面攻城部署。既平，以功加领汾州防御使。太
平兴国初，迁引进使，为晋州都钤辖。四年，从征太原，
护前锋骑兵屯石岭关，以捍契丹。钦祚性刚戾负气，
所受月奉刍粟，多贩鬻规利。责授睦州团练使。车驾
北巡，以为幽州西路行营。砦都监。六年，改房州团
练使。逾年，又改柳州，迁郢州团练使。入觐，以为银、夏、
绥、宥都巡检使。会征幽州，命钦祚为排阵使，卒。